title: 2013/622/EU: Az Európai Parlament határozata ( 2013. április 17. ) az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/357

         AZ EURÓPAI PARLAMENT HATÁROZATA
   (2013. április 17.)
   az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre szóló költségvetésének végrehajtására vonatkozó mentesítésről
   (2013/622/EU)
   AZ EURÓPAI PARLAMENT,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2013. február 12-i ajánlására (05755/2013 – C7-0040/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás létrehozásáról szóló, 2007. december 20-i 73/2008/EK tanácsi rendeletre (4) és különösen annak 11. cikke (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0088/2013),

               1.

               mentesítést ad az innovatív gyógyszerek kutatására irányuló kezdeményezést megvalósító közös vállalkozás ügyvezető igazgatója számára a közös vállalkozás 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az innovatív gyógyszerek kutatására irányuló kezdeményezést megvalósító közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 6., 2013.1.10., 27. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 38. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az innovatív gyógyszerek kutatására irányuló kezdeményezést megvalósító közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2013. február 12-i ajánlására (05755/2013 – C7-0040/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az innovatív gyógyszerek kutatására irányuló kezdeményezést megvalósító közös vállalkozás létrehozásáról szóló, 2007. december 20-i 73/2008/EK tanácsi rendeletre (4) és különösen annak 11. cikke (4) bekezdésére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0088/2013),

                  A.

                  mivel az innovatív gyógyszerek kutatására irányuló kezdeményezést megvalósító közös vállalkozást (a továbbiakban: közös vállalkozás) 2007 decemberében hozták létre 10 éves időszakra annak érdekében, hogy jelentősen javuljon a gyógyszerfejlesztés folyamatának hatékonysága és eredményessége azzal a hosszú távú céllal, hogy a gyógyszeripari ágazat hatékonyabb és biztonságosabb innovatív gyógyszereket gyártson;

                  B.

                  mivel a közös vállalkozás 2009. november 16-án kezdte meg önálló működését;

                  C.

                  mivel a Számvevőszék megállapította, hogy kellő mértékben megbizonyosodott arról, hogy a közös vállalkozás 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  D.

                  mivel a Számvevőszék korlátozott záradékot bocsátott ki a közös vállalkozás beszámolójának alapjául szolgáló ügyletek jogszerűségére és szabályszerűségére vonatkozóan;

                  E.

                  mivel a közös vállalkozáshoz az Unió a tízéves időszak alatt – a hetedik kutatási keretprogram költségvetéséből – legfeljebb 1 000 000 000 EUR-val járul hozzá;

         Költségvetési és pénzgazdálkodás

                  1.

                  aggodalommal jegyzi meg, hogy a közös vállalkozás 2011-es pénzügyi évre szóló költségvetését és a végrehajtási tervet az irányítótestület 2011. április 4-én fogadta el, mivel nem tudtak időben megállapodni abban, hogy melyek legyenek az éves végrehajtási tervbe bekerülő tudományos prioritások; megjegyzi, hogy ez késedelmet okozott az ajánlattételi felhívások elindításában a teljes első negyedévben, a közös vállalkozás kénytelen volt az ideiglenes tizenkettedek szabályát alkalmazni a kifizetések teljesítéséhez;

                  2.

                  aggodalmát fejezi ki amiatt, hogy a kutatási tevékenységekhez rendelkezésre álló kötelezettségvállalási előirányzatok (159 000 000 EUR) felhasználási aránya 66 %-os volt, és ezt az összeget a negyedik pályázati felhívásra vonatkozó globális kötelezettségvállalás alapján használták fel; ismételten aggodalmát fejezi ki a költségvetés alacsony mértékű végrehajtása és különösen a közös vállalkozás alapul szolgáló tevékenységei miatt; megjegyzi, hogy az igazgatási költségvetés fel nem használt előirányzatainak magas szintje (44 %) azt jelzi, hogy az adatok nem reális becsléseken alapultak; kéri, hogy terjesszenek az Európai Parlament elé részletes jelentést az említett hiányosságok tekintetében elért előrelépésekről, a végrehajtási arány fokozatos javítására és a szükséges pénzügyi források reálisabb becslésére irányuló konkrét javaslatokkal;

                  3.

                  ezért sajnálatát fejezi ki amiatt, hogy a 2010-es pénzügyi évben fel nem használt kötelezettségvállalási előirányzatokat (117 000 000 EUR) és kifizetési előirányzatokat (65 000 000 EUR) 2011-re, a 2011-ben fel nem használt kötelezettségvállalási előirányzatokat (62 000 000 EUR) és kifizetési előirányzatokat (11 000 000 EUR) pedig 2012-re vitték át; üdvözli a 2012-re vonatkozóan eszközölt javító intézkedéseket, amelyek eredményeképp a végrehajtási arány a kötelezettségvállalási előirányzatok esetén 96 %-os, a kifizetési előirányzatok esetén pedig 97 %-os volt;

                  4.

                  aggodalmát fejezi ki amiatt, hogy a közös vállalkozás éves beszámolójára vonatkozóan a Számvevőszék korlátozott záradékot bocsátott ki az elszámolások alapjául szolgáló ügyletek jogszerűségét és szabályszerűségét illetően, mivel az utólagos ellenőrzések 6,84 %-os hibaarányt állapítottak meg; megjegyzi, hogy a közös vállalkozás 2 200 000 EUR-ra kiterjedő utólagos ellenőrzéseket végzett (a közös vállalkozás hozzájárulásaként az általa 2011 júniusáig validált első pályázati felhívásra elfogadott összeg 18,8 %-a); sajnálatát fejezi ki amiatt, hogy a közös vállalkozás saját módszertanát alkalmazó első ellenőrzései 4,58 %-os hibaarányt tártak fel, míg a fennmaradó hibaarány 3,72 %-os volt; elvárja, hogy a Számvevőszék és a közös vállalkozás megállapodásra jusson az ellenőrzési módszereket illetően, hogy az ugyanazon utólagos ellenőrzés esetén azonos eredményekhez vezessen; ismételten hangsúlyozza, hogy a közös vállalkozásnak haladéktalanul meg kell erősítenie a támogatások igazgatásához kapcsolódó előzetes kontrolljainak minőségét; kéri, hogy tájékoztassák a mentesítő hatóságot a közös vállalkozás által ez alapján megvalósított utólagos ellenőrzési folyamatok eredményeiről;

                  5.

                  ezért kéri, hogy terjesszenek az Európai Parlament elé részletes jelentést az elért előrelépésekről, a hibaarány fokozatos csökkentésére irányuló konkrét javaslatokkal;

         Ajánlattételi felhívások

                  6.

                  hangsúlyozza, hogy a közös vállalkozás által kiírt 2008-as, 2009-es és 2010-es ajánlattételi felhívások eredményeként 2011 végén összesen 269 000 000 EUR összegben írtak alá támogatási szerződéseket, az ötödik pályázati felhívást 2012-ben tették közzé, ennek indikatív uniós költségvetése 80 000 000 EUR volt; aggodalmát fejezi ki amiatt, hogy amiatt, hogy ha a pályázati felhívások szintje a jelenlegi marad, akkor igen valószínű, hogy a rendelkezésre álló uniós költségvetés nem teljes mértékben kerül kihasználásra; kéri a közös vállalkozást, hogy a lehető leghatékonyabban használja fel az innovatív gyógyszerek kutatására irányuló közös technológiai kezdeményezés megvalósítására előirányzott forrásokat;

                  7.

                  utal az irányítótestület határozatai és a költségvetési és pénzgazdálkodásról szóló jelentés közötti következetlenségekre, nevezetesen arra, hogy a 30-C2. alcím („Kutatási ütemterv”) főösszege (117 000 000 EUR) kisebb mint az ugyanezen alcím részét képező B03000-C2. költségvetési sorban szereplő összeg (141 000 000 EUR); megjegyzi továbbá, hogy az irányítótestület 2011. január 28-i határozata ráadásul csak 115 000 000 EUR összegű átvitelt engedélyez a kötelezettségvállalási előirányzatoknál, míg költségvetési és pénzgazdálkodásról szóló jelentésben 117 000 000 EUR átvitele szerepel; annak biztosítására kéri a közös vállalkozást, hogy az ügyvezető igazgató megfelelően vegye figyelembe irányítótestületének határozatait;

         Belső kontrollrendszerek

                  8.

                  rámutat arra, hogy a Számvevőszék 2011-ben jelentős előrelépésekről számolt be, a belső kontrollrendszer tekintetében, rámutat azonban arra, hogy további munkára van szükség a költségvetési és a számviteli eljárások, valamint a kapcsolódó kontrollmechanizmusok kialakítása és dokumentálása terén, továbbá sor került a belső kontrollrendszer hivatalos értékelésére;

                  9.

                  megjegyzi, hogy a közös vállalkozás számvitelért felelős tisztviselője 2012. szeptember 27-én számolt be a számviteli rendszer validálásáról, és kiemelten tárgyalta azokat a jelentős kapcsolódó hiányosságokat, amelyeket orvosolni kell;

         A természetbeni hozzájárulások értékelése

                  10.

                  említést tesz a Számvevőszék azon megállapításáról, hogy a természetbeni juttatások értékelésére szolgáló módszereket az irányítótestület 2011. november 11-én hagyta jóvá, valamint a természetbeni hozzájárulások validálása előzetes igazolással, majd utólagos ellenőrzéssel történik, azonban 2011-ben nem került sor sem előzetes hitelesítésre, sem utólagos ellenőrzésre;

                  11.

                  emlékeztet arra, hogy a közös vállalkozást 2007 decemberében állították fel, és 2009 novemberében kezdte meg önálló működését; aggodalmát fejezi ki amiatt, hogy a természetbeni juttatások értékelésére szolgáló módszereket – amelyeket a közös vállalkozás belső szabályzatának és eljárásainak kell meghatároznia a pénzügyi szabályoknak megfelelően – az irányítótestület 2011. november 11-én hagyta jóvá; hangsúlyozza, hogy a közös vállalkozás Európai Gyógyszergyártók Szövetségéhez (EFPIA) tartozó tagjai emiatt nem tudtak a támogatási megállapodásban foglaltaknak megfelelően jelentést tenni az első jelentéstételi időszakban felmerült költségekről;

         A belső ellenőrzési részleg és a Bizottság Belső Ellenőrzési Szolgálata

                  12.

                  megjegyzi, hogy 2011-ben a Bizottság Belső Ellenőrzési Szolgálata és a közös vállalkozás belső ellenőrzési részlege kockázatértékelést végzett, majd az irányítótestület 2011. november 3-án jóváhagyta a 2012–2014-es időszakra vonatkozó stratégiai ellenőrzési tervet;

                  13.

                  megemlíti, hogy a közös vállalkozás pénzügyi szabályzatát még nem módosították a keretrendelet rendelkezésével, azonban a Bizottság Belső Ellenőrzési Szolgálatának a feladatait ismertető szabályzatot az irányítótestület 2011. március 8-án elfogadta;

                  14.

                  aggodalmát fejezi ki amiatt, hogy a közös vállalkozás 2009 novembere óta önálló, de 2012 márciusáig sem a Bizottság Belső Ellenőrzési Szolgálata, sem a közös vállalkozás belső ellenőrzési vezetője nem végzett kifejezett belső megbízhatósági ellenőrzést, és a közös vállalkozás belső ellenőrzési vezetője közvetlenül részt vett operatív munkában (az utólagos stratégia végrehajtása, a fő teljesítménymutatók keretrendszere, a természetbeni hozzájárulások előzetes igazolásának felülvizsgálata) és más tanácsadói tevékenységekben;

         A Számvevőszék ellenőrzési jogköre

                  15.

                  meglepetéssel értesült arról, hogy a támogatási szerződés rendelkezései az EFPIA tagsággal rendelkező cégek természetbeni hozzájárulásával kapcsolatban nem ismerik el az Európai Számvevőszék ellenőrzési jogkörét, noha e hozzájárulásokat a közös vállalkozás pénzügyi kimutatásaiban rögzítik, és azok a becslések szerint a közös vállalkozás fennállása alatt összesen kb. 1 000 000 000 EUR-t tesznek majd ki; megjegyzi, hogy a természetbeni hozzájárulást a közös vállalkozás a 73/2008/EK rendelet 12. cikkének (4) és (5) bekezdésével összhangban ellenőrzi, és hogy a közös vállalkozás már kikérte a Bizottság véleményét a Számvevőszéknek az EFPIA vállalatok által tett természetbeli hozzájárulások ellenőrzésére vonatkozó jogaival kapcsolatosan;

         Éves tevékenységi jelentés

                  16.

                  kiemeli, hogy az ügyvezető igazgató által 2012 februárjában kiadott megbízhatósági nyilatkozat nem tartalmazott fenntartást, annak ellenére sem, hogy nem volt információ az operatív kiadások legfontosabb kontrollmechanizmusát jelentő utólagos ellenőrzési stratégia eredményességéről; megjegyzi, hogy a közös vállalkozás alapszabálya és pénzügyi szabályzata szerint az ügyvezető igazgatónak éves tevékenységi jelentést kell készítenie, amely tartalmaz egy megbízhatósági nyilatkozatot is arról, hogy a jelentésben szereplő információk valós és hű képet adnak, hacsak fenntartás nem tájékoztat ettől eltérően;

         Egyéb igazgatási kérdések

                  17.

                  megjegyzi, hogy 2011-ben a közös vállalkozás előrelépést tett az informatikai biztonsági szabályok formalizálása terén; megjegyzi továbbá, hogy az üzletmenet-folytonossági tervet és a katasztrófa-elhárítási tervet azonban még nem véglegesítették;

                  18.

                  üdvözli, hogy a közös vállalkozás és a belga hatóságok a Belgium által nyújtandó irodahelyiségekről, kiváltságokról és mentességekről, valamint egyéb támogatásokról 2012. február 3-án befogadási megállapodást írtak alá;

         Egyéb kérdések

                  19.

                  ismételten felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen általános kérdések merülnek fel a közös vállalkozások jellege miatt, amelyeket a közös vállalkozásoknak a partnereikkel együtt meg kell oldaniuk a hozzáadott érték biztosítása és az uniós kutatási, technológiafejlesztési és demonstrációs programok hatékony végrehajtása érdekében; továbbá megjegyzi, hogy e jelentésnek értékelést kell tartalmaznia a közös vállalkozások létrehozásának és struktúrájának eredményességére vonatkozóan.

         (1)  HL C 6., 2013.1.10., 27. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 30., 2008.2.4., 38. o.

         (5)  HL L 357., 2002.12.31., 72. o.


title: 2012/558/EU: Az Európai Parlament határozata ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, VIII. szakasz – európai ombudsman#Az Európai Parlament állásfoglalása ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIII. szakasz – európai ombudsman

text:
               17.10.2012

               HU

               Az Európai Unió Hivatalos Lapja

               L 286/117

         AZ EURÓPAI PARLAMENT HATÁROZATA
   (2012. május 10.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, VIII. szakasz – európai ombudsman
   (2012/558/EU)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0263/2011) (2),

               —

               tekintettel az európai ombudsmannak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0089/2012),

               1.

               megadja a mentesítést az európai ombudsman számára a 2010-es pénzügyi évre vonatkozó költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIII. szakasz – európai ombudsman
      AZ EURÓPAI PARLAMENT,

                  —

                  tekintettel az Európai Unió 2010-es pénzügyi évre szóló általános költségvetésére (1),

                  —

                  tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0263/2011) (2),

                  —

                  tekintettel az európai ombudsmannak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

                  —

                  tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az intézmények válaszaival együtt (3),

                  —

                  tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára a 2010-es pénzügyi évről (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0089/2012),

                  1.

                  hangsúlyozza, hogy a 2010-es évről szóló éves jelentésében a Számvevőszék azt állapította meg, hogy „nem tesz észrevételt az európai ombudsmanra vonatkozóan” (7.31. pont); emlékeztet ugyanakkor, hogy a Számvevőszék kérte az európai ombudsmant (a továbbiakban: az ombudsman), hogy készítse el az ideiglenes alkalmazottak felvételi eljárására vonatkozó rendelkezéseket; szerette volna, ha a Számvevőszék tájékoztatást nyújt az eredményekről;

                  2.

                  megállapítja, hogy 2010-ben az ombudsman 9 332 275 EUR (2009-ben 9 000 000 EUR) összegű kötelezettségvállalási előirányzattal rendelkezett, és hogy ezen előirányzatok végrehajtási aránya 89,65 %-os volt, ami kevesebb mint a többi intézmény átlaga, és 2 ponttal kevesebb mint az előző évi saját végrehajtási aránya (91,98 % 2009-ben); megjegyzi azonban, hogy a változó végrehajtási arány alapvetően a személyzet fluktuációjától függ, és hangsúlyozza, hogy az ombudsman költségvetése kizárólag igazgatási jellegű, amelynek 79 %-át fordítja az intézményhez kötődő személyekre, 15 %-át ingatlanokra, ingóságokra, berendezésekre és egyéb működési kiadásokra, 6 %-át pedig az intézmény által betöltött általános funkciók gyakorlására;

                  3.

                  felszólít a jobb pénzügyi tervezésre, amely hatékonyabb költségvetés-végrehajtást biztosítana;

                  4.

                  örül, hogy a 2010-es évre vonatkozó cselekvési tervben az ombudsman kiemelt teljesítménymutatókat határozott meg, valamint egy eredménytáblát, ami az összehasonlítási rendszernek köszönhetően mérhetővé teszi a szolgálat erőfeszítéseit (teljesítményértékelés); üdvözli az év során megvalósított előrehaladást;

                  5.

                  kéri azonban, hogy növekedjen azon ügyek száma és aránya, melyek során az elfogadhatóságról szóló döntés egy hónapon belül történik; megállapítja, hogy jelenleg ez az arány 66 %;

                  6.

                  kéri azt is, hogy folytatódjon az egy éven belül lezárt vizsgálatok számának és arányának növekedése; megállapítja, hogy jelenleg ez az arány 66 %;

                  7.

                  örül annak, hogy új eljárás került bevezetésre az ideiglenes alkalmazottak felvételére, valamint az egyéni jogosultságok kiszámítására;

                  8.

                  üdvözli a belső ellenőrzési szolgálat által 2010-ben elvégzett ellenőrzést, melynek során figyelembe vették a 2009-ben tett észrevételeket, és amely megállapította, hogy – a meghatározott lépések megvalósítása esetén – az irányítási és ellenőrzési rendszer hatékony;

                  9.

                  emlékeztet, hogy az ombudsman 2010-es tevékenységéről szóló éves jelentésről a Parlament nemrégiben saját kezdeményezésű jelentést készített, amit 2011. október 27-én fogadott el (6); következésképpen nem kíván további észrevételeket tenni;

                  10.

                  kéri, hogy az ombudsman 2011-es tevékenységéről szóló éves jelentés adott esetben tartalmazzon egy fejezetet a mentesítésről szóló parlamenti állásfoglalás nyomon követéséről, valamint egy átfogó táblázatot is az ombudsman teljes humánerőforrásáról, kategóriánként, besorolási fokozatonként, nemenként, a szakképzésben való részvétel és állampolgárság szerint.

         (1)  HL L 64., 2010.3.12.

         (2)  HL C 332., 2011.11.14., 1. o.

         (3)  HL C 326., 2011.11.10., 1. o.

         (4)  HL C 332., 2011.11.14., 134. o.

         (5)  HL L 248., 2002.9.16., 1. o.

         (6)  Elfogadott szövegek, P7_TA(2011)0467.


title: 2011/334/Euratom: A Tanács határozata ( 2006. november 21. ) a fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodás Bizottság általi megkötésének jóváhagyásáról#Megállapodás az Európai Közösségek Bizottsága által képviselt Európai Atomenergia-közösség és a Koreai Köztársaság kormánya között a fúziósenergia-kutatás terén folytatandó együttműködésről

text:
               11.6.2011

               HU

               Az Európai Unió Hivatalos Lapja

               L 154/1

         A TANÁCS HATÁROZATA
   (2006. november 21.)
   a fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodás Bizottság általi megkötésének jóváhagyásáról
   (2011/334/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Bizottság javaslatára,
   mivel:

               (1)

               A Bizottság, a Tanács 2006. április 14-i irányelveivel összhangban, tárgyalásokat folytatott egy, a fúziósenergia-kutatás terén folytatandó együttműködésről szóló, az Európai Közösségek Bizottsága által képviselt Európai Atomenergia-közösség és a Koreai Köztársaság közötti megállapodásról,

               (2)

               Indokolt jóváhagyni, hogy a Bizottság megkösse a megállapodást,

         A KÖVETKEZŐKÉPPEN HATÁROZOTT:
   Egyetlen cikk
   A fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodásnak – az Európai Atomenergia-közösség nevében és annak megbízásából – a Bizottság által történő megkötése jóváhagyásra kerül.
   A megállapodás szövegét e határozathoz csatolták.

      Kelt Brüsszelben, 2006. november 21-én.

            a Tanács részéről

            az elnök

         U.-M. WIDEROOS

      FORDÍTÁS
      MEGÁLLAPODÁS
      az Európai Közösségek Bizottsága által képviselt Európai Atomenergia-közösség és a Koreai Köztársaság kormánya között a fúziósenergia-kutatás terén folytatandó együttműködésről
      Az Európai Közösségek Bizottsága által képviselt Európai Atomenergia-közösség (EURATOM) és a Koreai Köztársaság kormánya (a továbbiakban együtt: a felek);
      MIVEL az egyrészről az Európai Közösség és tagállamai, és másrészről a Koreai Köztársaság kormánya közötti kereskedelemről és együttműködésről szóló, 1996. október 28-i keretmegállapodásban a felek vállalják, hogy az energia és a környezetvédelem terén előmozdítják az együttműködést, és hogy ezen belül új és megújuló energiaforrásokat fejlesztenek ki, valamint
      AZZAL AZ ÓHAJJAL, hogy tovább ösztönözzék a fúziós energiának, mint környezeti szempontból potenciálisan elfogadható, gazdaságilag versenyképes és gyakorlatilag korlátlan energiaforrásnak a fejlesztését,
      A KÖVETKEZŐKBEN ÁLLAPODTAK MEG:
      I. cikk
      Célkitűzés
      E megállapodás célja, hogy szorosabbá tegye a felek közötti együttműködést a fúziós programjaik által lefedett területeken, a kölcsönös haszon és az általános viszonosság szellemében, azzal a céllal, hogy a fúziósenergia-rendszerhez szükséges tudományos ismereteiket és technológiai képességeiket továbbfejleszszék.
      II. cikk
      Együttműködési területek
      Az e megállapodás szerinti együttműködés az alábbiakra terjedhet ki:

                  a)

                  tokamakok, beleértve a jelenlegi generáció nagyszabású projektjeit és a következő generációk projektjeivel kapcsolatos tevékenységeket;

                  b)

                  a tokamakok alternatívái;

                  c)

                  a mágneses fúziósenergia-technológia;

                  d)

                  plazmaelmélet és alkalmazott plazmafizika;

                  e)

                  programpolitikák és -tervek; valamint

                  f)

                  egyéb területek, amelyekről a felek írásban megállapodnak, feltéve, hogy mindkét fél programjai kiterjednek rájuk.

            III. cikk
      Az együttműködés formái
      (1)   Az e megállapodás szerinti együttműködés lehetséges formái kiterjednek, de nem korlátozódnak az alábbiakra:

                  a)

                  tudományos és műszaki tevékenységekkel, fejlesztésekkel, gyakorlatokkal és eredményekkel, valamint programpolitikákkal és -tervekkel kapcsolatos információk és adatok cseréje és átadása, beleértve nem nyilvános információknak a VI. és VII. cikkben előírt feltételek szerinti cseréjét;

                  b)

                  kutatók, mérnökök és egyéb szakemberek megállapodás szerinti időre szóló cseréje azzal a céllal, hogy a VIII. cikkel összhangban kísérletekben, elemzésekben, tervezésben és egyéb kutatási és fejlesztési tevékenységekben vegyenek részt;

                  c)

                  konferenciák és egyéb találkozók szervezése azzal a céllal, hogy információt cseréljenek a II. cikkben felsorolt területek megállapodás szerinti tárgyköreiben, és meghatározzák, hogy az V. cikkel összhangban milyen együttműködési tevékenységeket célszerű végezni;

                  d)

                  minták, anyagok, berendezések (műszerek és alkatrészek) kísérleti, vizsgálati és értékelési célú cseréje és átadása a IX. és a X. cikkel összhangban;

                  e)

                  közös kutatások, projektek vagy kísérletek végrehajtása, beleértve azok közös tervezését, kialakítását és lebonyolítását;

                  f)

                  adatkapcsolatok – például, de nem kizárólag távadat-elemző eszközök – létrehozása; valamint

                  g)

                  az együttműködés egyéb olyan formái, amelyekről a felek írásban megállapodtak.

            (2)   A felek szükség szerint összehangolják az e határozat hatálya alá tartozó tevékenységeiket más nemzetközi fúziós kutatási és fejlesztési tevékenységekkel, hogy ezek között minél kevesebb átfedés legyen.
      E megállapodás rendelkezései nem sértik a felek között fennálló vagy később létrejövő együttműködési megállapodásokat.
      IV. cikk
      Koordinációs bizottság és végrehajtó titkárságok
      (1)   A felek koordinációs bizottságot hoznak létre az e megállapodás szerinti tevékenységek összehangolására és felügyeletére. Mindkét fél azonos számban nevez ki koordinációs bizottsági tagokat, és az általa kinevezett tagok közül egyet kijelöl a küldöttség vezetőjéül. A koordinációs bizottság évente, a Koreai Köztársaságban és az Európai Unióban felváltva, vagy megállapodás szerint ettől eltérő helyen és időben ülésezik. Az ülésen a fogadó fél küldöttségének vezetője elnököl.
      (2)   A koordinációs bizottság figyelemmel kíséri az e megállapodás szerinti tevékenységek előrehaladását és terveit, továbbá olyan, jövőbeli együttműködési tevékenységeket indítványoz, hangol össze és hagy jóvá, amelyek a megállapodás hatálya alá tartoznak, tekintettel műszaki értékükre és a bennük megnyilvánuló igyekezetre, hogy a megállapodás szerinti kölcsönös haszon és az általános viszonosság érvényesüljön.
      (3)   A koordinációs bizottság mindig közös megegyezéssel határoz.
      (4)   Mindkét fél egy-egy végrehajtó titkárt jelöl ki, aki a koordinációs bizottság ülései közötti időszakokban a nevében eljár az e megállapodás hatálya alá tartozó összes együttműködési kérdésben. A végrehajtó titkárok felelnek az együttműködés mindennapi ügyviteléért.
      V. cikk
      Végrehajtás
      (1)   Mindkét fél megfelelő jogalanyokat jelöl ki az e megállapodás szerinti tevékenységek végrehajtására.
      (2)   Ha a koordinációs bizottság valamely együttműködési tevékenységet jóváhagy, szükség esetén e megállapodás szerinti, annak feltételeire figyelemmel lévő projekttervezetet is jóvá kell hagynia.
      (3)   Minden projekttervezetben fel kell sorolni a projekt végrehajtásával megbízott jogalanyokat, valamint részletesen rendelkezni kell az együttműködési tevékenység végrehajtásáról, így többek között, de nem kizárólag a tevékenység műszaki tartalmáról és ügyviteléről, az alkalmazandó sugármentesítési felelősségről, a nem nyilvános információk cseréjéről, a berendezések cseréjéről, a szellemi tulajdon kezeléséről, az összköltségről, a költségmegosztásról és az ütemtervről, esettől függően.
      VI. cikk
      Az információkhoz való hozzáférés és azok terjesztése
      (1)   Mindkét fél, saját hatályos törvényi és rendeleti rendelkezéseire és e megállapodás rendelkezéseire is figyelemmel, megbízottaival együtt vállalja, hogy a másik fél és annak megbízottai számára hozzáférhetővé teszi a rendelkezésére álló összes olyan információt, amely az e megállapodás szerinti együttműködési tevékenységek végrehajtásához szükséges.
      (2)   A felek és megbízottaik előmozdítják az általuk jogszerűen nyilvánosságra hozható, e megállapodás értelmében közösen kifejlesztett, illetőleg átadásra vagy cserére szánt információ minél szélesebb körű terjesztését, a nem nyilvános információk védelmére és az e megállapodás értelmében létrejött vagy átadott szellemi tulajdon védelmére is figyelemmel.
      (3)   Az információnak, amelyet az egyik fél a másik félnek továbbít, a továbbító fél legjobb tudomása és meggyőződése szerint pontosnak kell lennie, a továbbító fél azonban nem szavatolja, hogy az átadott információt az átvevő fél vagy bármely harmadik fél bizonyos módon fel tudja használni vagy alkalmazni tudja. A felek által közösen kifejlesztett információk a felek legjobb tudomása és meggyőződése szerint pontosak. Egyik fél sem szavatolja a közösen kifejlesztett információk pontosságát, sem azt, hogy a felek vagy bármely harmadik fél azokat bizonyos célra fel tudja használni vagy alkalmazni tudja.
      VII. cikk
      Szellemi tulajdon
      Az e megállapodás hatálya alá tartozó együttműködési tevékenységek során keletkezett vagy átadott szellemi tulajdon védelmét és felosztását az A. mellékletben szereplő rendelkezések szabályozzák, amelyek e megállapodás elválaszthatatlan részét képezik, és amelyeket az e megállapodás szerint végzett valamennyi tevékenységre alkalmazni kell.
      VIII. cikk
      A személyzet cseréje
      A személyzetnek e megállapodás szerinti, a felek vagy azok megbízottai közötti cseréjére a következő rendelkezéseket kell alkalmazni:

                  a)

                  mindkét fél gondoskodik a megállapodás alapján tervezett tevékenységek elvégzéséhez szükséges képességekkel és szaktudással rendelkező képzett személyzet kiválasztásáról. Minden ilyen személyzetcseréről előzetes megállapodást kell kötni, a felek közötti levélváltás formájában, hivatkozva erre a megállapodásra és a szellemi tulajdonnal kapcsolatos vonatkozó rendelkezéseire, továbbá a szóban forgó együttműködési tevékenységre;

                  b)

                  a felek felelősek a cserében részt vevő saját személyzetük bérezéséért, biztosításáért és járandóságainak kifizetéséért;

                  c)

                  a felek eltérő megállapodása hiányában a kiküldő fél fedezi a fogadó létesítménybe csere keretében látogató saját személyzetének utazási és megélhetési költségeit;

                  d)

                  a csere során a fogadó fél gondoskodik a másik fél munkatársainak (és a velük egy háztartásban élő családtagoknak) az elszállásolásáról, a kölcsönös megelégedettséget és a viszonosságot szem előtt tartva;

                  e)

                  a fogadó fél – saját vonatkozó törvényi és rendeleti rendelkezéseivel összhangban – minden szükséges segítséget megad a személyzetcserében a másik fél részéről részt vevő személyeknek az adminisztratív ügyintézést (például a vízumszerzést) illetően;

                  f)

                  a felek gondoskodnak arról, hogy a személyzetcsere résztvevői betartsák a fogadó létesítményben érvényes általános munkavédelmi és biztonsági előírásokat;

                  g)

                  a felek – saját költségükre – megfigyelhetik a másik fél vizsgálati tevékenységét és elemző munkáját a II. cikkben meghatározott együttműködési területeken. A szóban forgó megfigyelés a személyzet látogatásai útján történhet, és a fogadó fél adott alkalomra szóló előzetes beleegyezéséhez van kötve.

            IX. cikk
      Berendezések, minták stb. cseréje
      Ha az egyik fél vagy annak megbízottja berendezéseket, műszereket, mintákat, alapanyagokat vagy szükséges cserealkatrészeket (a továbbiakban: berendezések stb.) cserél a másik féllel vagy annak megbízottjával, illetőleg ilyet kölcsönöz számára vagy bocsát rendelkezésére, az alábbi rendelkezések alkalmazandók a berendezések stb. szállítására és használatára:

                  a)

                  a küldő fél a megfelelő műszaki leírással, valamint a műszaki és tájékoztató dokumentációval együtt a lehető legrövidebb időn belül részletes jegyzéket ad át a biztosítandó berendezésekről;

                  b)

                  az V. cikkben említett projekttervezetben rögzített eltérő megállapodás hiányában az átadott berendezések stb. a küldő fél tulajdonában maradnak, és a koordinációs bizottság által meghatározott időpontban vissza kell szolgáltatni őket a küldő félnek;

                  c)

                  a berendezések, stb. a fogadó létesítményben kizárólag a felek kölcsönös megállapodásával helyezhetők üzembe; valamint

                  d)

                  a fogadó fél biztosítja a berendezések, stb. elhelyezéséhez szükséges helyiségeket, továbbá a felek által kölcsönösen elfogadott műszaki követelményeknek megfelelően gondoskodik az elektromos árammal, vízzel, gázzal stb. való ellátásról.

            X. cikk
      Általános rendelkezések
      (1)   A felek saját hatályos törvényi és rendeleti rendelkezéseikre figyelemmel végzik az e megállapodásban szabályozott tevékenységeket, és ezekhez – az előirányzott pénzeszközök rendelkezésre állására is figyelemmel – forrásokat biztosítanak.
      (2)   A felek erre vonatkozó eltérő írásbeli megállapodásának hiányában az e megállapodás szerinti együttműködés költségeit mindig az a fél viseli, amelyiknél a költség keletkezik.
      (3)   Az értelmezéssel vagy végrehajtással összefüggő, a megállapodás kapcsán annak időtartama alatt felmerülő összes kérdést a felek közös megegyezésével kell rendezni.
      (4)   A megállapodás az Euratom tekintetében azokra a területekre alkalmazandó, amelyek az Euratomot létrehozó szerződés hatálya alá tartoznak, továbbá azon országok területére, amelyek teljes jogú társult tagként részt vesznek az Euratom fúziós programjában.
      XI. cikk
      Időtartam, módosítás és megszűnés
      (1)   Ez a megállapodás azon a napon lép hatályba, amelyen a felek írásban értesítik egymást a megállapodás hatálybalépéséhez szükséges belső eljárásaik lezárultáról, és öt (5) évig marad hatályban. A megállapodás hatálya automatikusan további öt (5) évvel meghosszabbodik, kivéve, ha a megállapodás lejárta előtt legalább hat hónappal az egyik szerződő fél írásban értesíti felmondási szándékáról a másik felet.
      (2)   Ez a megállapodás a felek írásos hozzájárulásával módosítható.
      (3)   Az e megállapodás megszüntetésekor vagy lejártakor befejezetlen közös tevékenységek vagy kísérletek egészen befejezésükig továbbra is e megállapodás feltételei szerint folytathatók.
      (4)   E megállapodást és a hatálya alá tartozó projekttervezeteket bármikor felmondhatja a felek bármelyike, ha legalább hat hónappal korábban írásbeli értesítés útján kezdeményezi a megállapodás, illetőleg a projekttervezet megszüntetését. Ez a megszüntetés nem sérti az esetleges jogokat, amelyeket a felek e megállapodás vagy az adott projekttervezet alapján, annak megszűnésének időpontjáig szereztek.
      (5)   Ez a megállapodás két eredeti példányban készült, 21 nyelven (angol, dán, cseh, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és koreai nyelven.) Az angol és a koreai nyelvű szöveg hiteles.

         Fentiek hiteléül az alulírott meghatalmazottak aláírták ezt a megállapodást.
         Kelt Brüsszelben, a kétezer-hatodik év november havának huszonkettedik napján két példányban, angol és koreai nyelven.

            AZ EURÓPAI KÖZÖSSÉGEK BIZOTTSÁGA ÁLTAL KÉPVISELT EURÓPAI ATOMENERGIA-KÖZÖSSÉG RÉSZÉRŐL

            A KOREAI KÖZTÁRSASÁG KORMÁNYA RÉSZÉRŐL

         A. MELLÉKLET

            SZELLEMI TULAJDONJOGOK

         Az e megállapodás alapján keletkezett vagy átadott szellemi tulajdont az alábbiak szerint kell felosztani:
         I.   Alkalmazási kör

         Ez a melléklet – külön megállapodás hiányában – az e megállapodás hatálya alá tartozó valamennyi együttműködési tevékenységre alkalmazandó.
         II.   Tulajdonjog, jogok felosztása és gyakorlása

         A.   E megállapodás alkalmazásában a szellemi tulajdon jelentése megegyezik a Szellemi Tulajdon Világszervezetének létrehozásáról szóló, 1967. július 14-i stockholmi egyezmény 2. cikkében szereplő meghatározással.
         B.   Ez a melléklet azt tárgyalja, hogy a jogok, előnyök és jogdíjak hogyan osztandók fel a felek között. A felek kölcsönösen biztosítják, hogy a másik fél hozzájusson az e melléklet szerint neki járó szellemi tulajdonjogokhoz. Ez a melléklet másképp nem módosítja vagy sérti az említett jogoknak, előnyöknek és jogdíjaknak valamely szerződő fél és annak állampolgárai közötti felosztását, amely az adott fél jogszabályaiból és joggyakorlatából következik.
         C.   E megállapodás megszüntetése vagy lejárta nem befolyásolja az e melléklet szerinti jogokat és kötelezettségeket.

                     (1)

                     A felek közötti együttműködési tevékenységek esetében a közös kutatásból – azaz a mindkét fél támogatásával folytatott kutatásból – származó szellemi tulajdonról technológiakezelési tervben (TKT) kell rendelkezni az alábbi elvek alapján:

                                 a)

                                 A felek ésszerű időn belül értesítik egymást minden olyan szellemi tulajdonjogról, amely e megállapodás (vagy hozzá kapcsolódó végrehajtási megállapodások) alkalmazásából származik.

                                 b)

                                 Eltérő megállapodás hiányában a közös kutatás során keletkezett szellemi tulajdonnal kapcsolatos jogokat és előnyöket bármely szerződő fél területi korlátozás nélkül hasznosíthatja.

                                 c)

                                 Mindkét félnek kellő időben védelmet kell szereznie azon szellemi tulajdonnak, amelynek kapcsolódó jogai és előnyei a TKT alapján őt illetik meg.

                                 d)

                                 Mindkét fél nem kizárólagos, visszavonhatatlan, jogdíjmentes engedéllyel rendelkezik, hogy az e megállapodás alkalmazása során keletkező összes szellemi tulajdont kizárólag kutatási célra felhasználja.

                                 e)

                                 Azok a vendégkutatók, akik szellemi tulajdon létrehozásában vettek részt, szellemi tulajdonjogok jogosultjai és részesedést kapnak a fogadó intézmény által – saját politikájával összhangban – az említett szellemi tulajdonnal kapcsolatos jogok használatának engedélyezéséből szerzett jogdíjakból. A felek a vendégkutatókat nem részesíthetik saját állampolgáraiknál kedvezőtlenebb elbánásban az említett szellemi tulajdonjogok és jogdíjrészesedések odaítélése tekintetében. Ezenkívül minden feltalálóként elismert vendégkutatót a fogadó ország állampolgáraival azonos elbánás illet meg a díjak, prémiumok, előnyök és egyéb jutalmak tekintetében, a fogadó intézmény politikájával és a felek vonatkozó jogszabályaival összhangban.

                     (2)

                     A II.D.1. pont szerinti közös kutatáson kívüli együttműködési tevékenységek esetében mindkét szerződő fél – amennyire saját törvényi és rendeleti rendelkezései megkövetelik – minden résztvevőjét felkéri, hogy külön megállapodást írjon alá a közös kutatási tevékenységek végrehajtására és a résztvevők kapcsolódó jogaira és kötelességeire vonatkozóan. A szellemi tulajdon tekintetében e megállapodások általában többek között a tulajdonjoggal, a védelemmel, a kutatási célú felhasználás jogával, a hasznosítással és a továbbadással foglalkoznak, kitérve a közös nyilvánosságra hozatalra, a vendégkutatók jogaira és kötelezettségeire és a vitarendezési eljárásokra is. A megállapodások más kérdésekre – például az új és az előzetes információkhoz való hozzáférésre, az engedélyezésre és a felmutatandó eredményekre – is kitérhetnek.

               E.   Mindkét fél annak elérésére törekszik – megőrizve a megállapodásban érintett területek versenyfeltételeit –, hogy az e megállapodás és az annak értelmében létrejött megállapodások alapján szerzett jogokat birtokosaik úgy gyakorolják, hogy ezzel i. az e megállapodás szerint létrehozott vagy más módon elérhetővé tett információk felhasználására és terjesztésére ösztönözzenek, amennyiben ez összhangban áll az ebben a megállapodásban előírt feltételekkel, az annak IV. szakaszában foglalt rendelkezésekkel, valamint a feleknek az atomenergiát érintő különleges vagy bizalmas információk kezelésére vonatkozó hatályos nemzeti jogszabályaiban foglalt szabályokkal; és ii. hogy nemzetközi szabványok elfogadására és alkalmazására ösztönözzenek.
         III.   Szerzői jogi védelemben részesülő alkotások

         A feleket megillető szerzői jogok – e megállapodás feltételeinek megfelelően – a szellemi tulajdonjogok kereskedelmi vonatkozásairól szóló, a Kereskedelmi Világszervezet által kezelt megállapodással összhangban kezelendők.
         IV.   Tudományos irodalmi művek

         Az V. szakasznak a nem nyilvános információk kezelésére vonatkozó rendelkezéseire is figyelemmel az alábbi eljárásokat kell alkalmazni:

                     A.

                     Mindkét szerződő felet olyan nem kizárólagos, visszavonhatatlan, jogdíjmentes engedély illeti meg, amely feljogosítja, hogy lefordítson, sokszorosítson és nyilvánosan terjesszen olyan információt, amelyet tudományos és műszaki folyóiratban, cikkben, jelentésben, könyvben vagy más tájékoztatási eszköz révén közzétettek, és amelyek a felek által vagy az ő megbízásukból e megállapodás keretében végzett közös kutatásból származnak közvetlenül.

                     B.

                     Az e rendelkezés szerint létrejött, szerzői jogvédelem alatt álló művek nyilvánosan terjesztett példányainak mindegyikén fel kell tüntetni a szerzők nevét, kivéve, ha valamely szerző kifejezetten kéri neve elhagyását. A példányokon továbbá jól láthatóan fel kell tüntetni, hogy a mű a felek közös támogatásával jött létre.

               V.   Nem nyilvános információ

         A.   Dokumentum jellegű nem nyilvános információ

                     (1)

                     Mindkét fél a lehető leghamarabb meghatározza, hogy mely információkat kíván e megállapodás kapcsán a nyilvánosság elől elzárni, többek között az alábbi szempontok alapján:

                                 a)

                                 az információ olyan értelemben titkos, hogy egészét vagy részeinek elrendezését vagy kapcsolódását tekintve nem közismert és jogszerűen nem lehet könnyen hozzáférni;

                                 b)

                                 az információ – titkossága miatt – kereskedelmileg értékes vagy azzá válhat; valamint

                                 c)

                                 az információt jogszerűen kezelő személy – a körülmények alapján alaposnak tűnő indokkal – lépéseket tett az információ titkosságának megőrzéséért.

                           A felek bizonyos esetekben megállapodhatnak, hogy eltérő rendelkezés hiányában az e megállapodás szerinti közös kutatások során átadott, cserélt vagy létrehozott információk sem részben, sem egészükben nem hozhatók nyilvánosságra.

                     (2)

                     Mindkét szerződő fél biztosítja, hogy az e megállapodás szerinti nem nyilvános információt és annak ebből eredő megkülönböztetettségét a másik fél könnyen felismerhesse, például megfelelő jelölés vagy korlátozó felirat révén. Ez az említett információ bármilyen – teljes vagy részleges – másolatára is vonatkozik.
                     Ha valamely szerződő fél vagy résztvevő olyan információ birtokába jut, amely e megállapodás értelmében nem nyilvános, annak megkülönböztetett jellegére tekintettel kell lennie. Ezek a korlátozások automatikusan megszűnnek azzal, ha az információt annak tulajdonosa korlátozás nélkül nyilvánosságra hozza.

                     (3)

                     Az e megállapodás alkalmazása során átadott nem nyilvános információt a fogadó fél továbbadhatja az általa alkalmazott személyeknek, beleértve saját alvállalkozóit és a fogadó fél azon érintett szervezeti egységeit, amelyek a folyamatban lévő közös kutatás meghatározott céljai érdekében erre felhatalmazást kaptak, a szükséges mérték elvét követve, és azzal a feltétellel, hogy az összes ilyen módon továbbadott nem nyilvános információ a melléklettel összhangban lévő és mindkét szerződő fél törvényi és rendeleti rendelkezéseinek megfelelő védelemben részesül, és ez róla a fentiek értelmében könnyen megállapítható.

               B.   Nem dokumentum jellegű nem nyilvános információ
         A megállapodás alapján szervezett konferenciákon és más találkozókon átadott nem dokumentum jellegű nem nyilvános információkat és egyéb, bizalmas vagy megkülönböztetetten kezelt információkat, illetőleg a személyzet bevonásából, a létesítmények használatából vagy a közös projektekből származó információkat a felek ugyanazon elvek szerint kezelik, mint amelyeket a megállapodás a dokumentum jellegű információkra ír elő, feltéve, hogy az ilyen, nem nyilvános vagy egyéb, bizalmas vagy megkülönböztetett információt fogadó felet legkésőbb az információ átadásakor írásban tájékoztatták az átadott információ titkosságáról.
         C.   Ellenőrzés
         Mindkét fél igyekszik elérni, hogy az e megállapodás alapján birtokába jutott nem nyilvános információkat az itt leírtak szerint ellenőrzése alatt tartsa. Ha valamelyik fél azt veszi észre, hogy nem lesz képes eleget tenni a fenti A. és B. pont terjesztést tiltó rendelkezéseknek, vagy hogy joggal feltételezhetően erre képtelenné válik, erről azonnal értesítenie kell a másik felet. Ezután a felek konzultálnak, hogy megfelelő intézkedéseket dolgozzanak ki.
         VI.   Vitarendezés, a szellemi tulajdon új és ismeretlen típusai

         A.   A felek szellemi tulajdonnal kapcsolatos vitáit e megállapodás X. cikkének (3) bekezdésével összhangban kell rendezni.
         A felek kölcsönös megegyezése alapján azonban az ilyen vitát – kötelező erejű ítélet végett – nemzetközi választott bíróság elé lehet vinni, a nemzetközi jog vonatkozó előírásaival összhangban. Eltérő megállapodás hiányában az UNCITRAL választott bírósági szabályzata az irányadó.
         B.   Abban az esetben, ha valamelyik szerződő fél arra a következtetésre jut, hogy az e megállapodás alapján végzett együttműködési tevékenységek bármelyike olyanfajta szellemi tulajdont eredményezhet, amelyre nem terjed ki a TKT, vagy ha más, nem várt nehézség merül fel, a felek haladéktalanul tárgyalásokba kezdenek annak biztosítása céljából, hogy mindkét fél területén megfelelően szabályozva legyen a kérdéses szellemi tulajdon védelme, hasznosítása és terjesztése.


title: 2013/574/EU: Az Európai Parlament határozata ( 2013. április 17. ) a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/221

         AZ EURÓPAI PARLAMENT HATÁROZATA
   (2013. április 17.)
   a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről
   (2013/574/EU)
   AZ EURÓPAI PARLAMENT,

               —

               tekintettel a Közösségi Halászati Ellenőrző Hivatal 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Közösségi Halászati Ellenőrző Hivatal 2011-es pénzügyi évre vonatkozó éves beszámolójáról (1) szóló jelentésére, a Közösségi Halászati Ellenőrző Hivatal válaszaival együtt,

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról szóló, 2005. április 26-i 768/2005/EK tanácsi rendeletre (4) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Halászati Bizottság véleményére (A7-0109/2013),

               1.

               mentesítést ad a Közösségi Halászati Ellenőrző Hivatal igazgatója számára a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Halászati Ellenőrző Hivatal (korábbi nevén a Közösségi Halászati Ellenőrző Hivatal) igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 86. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 128., 2005.5.21., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a Közösségi Halászati Ellenőrző Hivatal 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Közösségi Halászati Ellenőrző Hivatal 2011-es pénzügyi évre vonatkozó éves beszámolójáról (1) szóló jelentésére, a Közösségi Halászati Ellenőrző Hivatal válaszaival együtt,

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról szóló, 2005. április 26-i 768/2005/EK tanácsi rendeletre (4) és különösen annak 36. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Halászati Bizottság véleményére (A7-0109/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a Közösségi Halászati Ellenőrző Hivatal (a hivatal) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. május 10-én a Parlament megadta a mentesítést (6) az ügynökség ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan, és a mentesítési határozatot kísérő állásfoglalásban a Parlament többek között:

                              —

                              sürgette a hivatalt, hogy javítsa az éves munkaprogramját egyrészt konkrét és mérhető célok kitűzésével mind szakpolitikai, mind pedig operatív szinten, másrészt SMART (konkrét, mérhető, teljesíthető, releváns és időhöz kötött) mutatók kidolgozásával,

                              —

                              sürgette a hivatal ügyvezető igazgatóját, hogy teljes körűen teljesítse arra vonatkozó kötelezettségét, hogy a mentesítésért felelős hatósághoz írott, a Belső Ellenőrzési Szolgálat (IAS) jelentését összefoglaló jelentésébe belefoglalja az összes javasolt ajánlást és az ezek nyomán tett valamennyi intézkedést,

                              —

                              felhívta a hivatalt, hogy vizsgálja felül belső ellenőrzési rendszerét (ICS) abból a célból, hogy alátámassza az ügyvezető igazgató éves megbízhatósági nyilatkozatát, valamint hogy vizsgálja felül az összes eljárását, mind az igazgatási, mind pedig a működési eljárásokat, a munkafolyamat és a kulcsfontosságú ellenőrzések ezt követő dokumentálása mellett;

                  C.

                  mivel a hivatal 2011. évi teljes költségvetése 12 850 000 EUR volt, ami 16,7 %-kal több mint a 2010. évi 11 013 000 EUR;

                  D.

                  mivel az Unió kezdeti hozzájárulása a hivatal költségvetéséhez 2011-ben 11 850 000 EUR-t tett ki (7), ami a 2010. évi kezdeti hozzájáruláshoz képest (8 410 000 EUR) 40,90 %-os növekedés;

         Költségvetési és pénzügyi irányítás

                  1.

                  emlékeztet, hogy az Unió kezdeti hozzájárulása a hivatal költségvetéséhez 2011-ben 12 850 000 EUR-t tett ki;

                  2.

                  a hivatal 2011. évi végleges éves beszámolója alapján megállapítja, hogy a hivatal a hozzájárulás 99 %-ára tett kötelezettségvállalásokat, és a rendelkezésre álló kifizetési előirányzatok 89 %-át fizette ki (az egyéb bevételi forrásokból fedezett kiadásoktól eltekintve); örömmel veszi tudomásul, hogy 2011. évi éves tevékenységi jelentésében (8) a hivatal a mentesítésért felelős hatóság részére adatokat szolgáltatott kötelezettségvállalási és kifizetési tekintetben átfogó költségvetés-végrehajtási arányáról; emlékeztet, hogy 2010-ben a hivatal a neki juttatott támogatás 98,3 %-ára tett kötelezettségvállalást és a rendelkezésre álló kifizetési előirányzatok 85,6 %-át fizette ki;

         Előirányzatok átvitele

                  3.

                  az éves beszámoló alapján megállapítja, hogy a 2011 végéig szerződéssel lekötött, de még ki nem fizetett kötelezettségvállalási előirányzatokból 1 160 170 EUR összeget vittek át 2012-re; megjegyzi továbbá, hogy a törölt, előző évről áthozott felhasználatlan kifizetési előirányzatok 151 710 EUR-t tettek ki (9);

                  4.

                  tudomásul veszi az éves tevékenységi jelentésből, hogy a 2011-es pénzügyi évben a hivatal automatikus átvitele 2012-re 2 161 172 EUR-ra rúgott; megjegyzi továbbá, hogy a költségvetési rendelet időbeli korlátozásaival összhangban a kifizetések 87 %-a törvényes kereteken belül zajlott; a számlák tekintetében 79 %-ot a törvényes 30 napon belül kifizettek, a visszatérítési követelések hozzávetőleg 91 %-át (visszatérítések a személyzetnek és a szakértőknek) pedig a törvényes 45 napon belül fizették ki; ösztönzi a Számvevőszéket, hogy a hivatal 2012-es pénzügyi évre vonatkozó éves beszámolójáról szóló jelentésében térjen ki az áthozatalokra;

         Számviteli rendszer

                  5.

                  a 2011. évi éves beszámoló (10) alapján megállapítja, hogy a hivatal költségvetési elszámolása az eredményszemléletű számviteli (ABAC) rendszer, az általános elszámolások pedig a Bizottság általános könyvviteli rendszerébe közvetlenül kapcsolódó SAP rendszer segítségével készültek;

         Közbeszerzési eljárások

                  6.

                  felszólítja a hivatalt, hogy javítsa a beszerzési eljárásokat; megállapítja, hogy a Számvevőszék hiányosságokra mutatott rá e tekintetben (pl. a hivatal nem dokumentálta megfelelően a beszerzési aktákban szereplő szerződéses összegek becslését);

                  7.

                  tudomásul veszi a Számvevőszéktől, hogy a hivatalnak növelnie kell eljárásai átláthatóságát azáltal, hogy a pályázókra nézve konkrétabb kiválasztási kritériumokat érvényesít;

                  8.

                  aggodalommal értesül a Számvevőszéktől arról, hogy a hivatalnak még nincsenek megfelelő, alkalmazott eljárásai a belső immateriális javak termelésére vonatkozó költségek nyilvántartásba vételére és a velük való elszámolásra;

         Munkaerő-felvételi eljárások

                  9.

                  tudomásul veszi a Számvevőszéktől, hogy a hivatalnak tovább kell javítania a személyzetfelvételi eljárásait (pl. az álláskiírások nem tartalmaztak információt a fellebbviteli eljárásokkal kapcsolatos panasztételről); a felvételi bizottság üléseit nem dokumentálták kellőképpen, és egyik munkaerő-felvétel esetében a kinevező hatóság nem vette figyelembe a felvételi bizottság listájának sorrendjét – anélkül, hogy ezt megindokolta volna); úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  10.

                  tudomásul veszi az éves tevékenységi jelentésből (11), hogy négy ideiglenes alkalmazott és egy szerződéses alkalmazott felvételére került sor, míg négy ideiglenes alkalmazott és egy szerződéses alkalmazott lépett ki a hivataltól, aminek következtében a 2011-es létszámtervben megcélzott munkahelyszám 97 %-a volt betöltve;

                  11.

                  megelégedéssel veszi tudomásul, hogy a Számvevőszék kijelentette, hogy a hivatal 2011-es pénzügyi évre vonatkozó beszámolója alapjául szolgáló tranzakciók minden lényegi szempontból jogszerűek és szabályszerűek;

                  12.

                  tudomásul veszi a hivatal nyomonkövetési jelentéséből, hogy a munkaerő-felvételi eljárások dokumentálását 2012-ben felülvizsgálták a Számvevőszék megjegyzéseinek figyelembevétele érdekében;

         Irányítás

                  13.

                  tudomásul veszi a Számvevőszéktől, hogy az ügyvezető igazgató kinevezésének eljárása során az igazgató testület egyik tagja megszegte a vezető beosztásba való kinevezésekről szóló szabályokat, bejelentve, hogy a Bizottság melyik jelöltre kívánt szavazni; elismeri, hogy az ügynökség nem ellenőrzi az igazgatási tanács tagjainak fellépését, ezért az ügyvezető igazgató nem felelős az eljárásért;

         Teljesítmény

                  14.

                  örömmel fogadja a hivatal kezdeményezését, hogy folytassa többéves és éves munkaprogramjának előkészítését; kiemeli e dokumentum fontosságát annak érdekében, hogy a hivatal hatékonyan megszervezhesse stratégiájának végrehajtását és céljainak megvalósítását; megjegyzi, hogy a hivatal többéves tervet követ munkaprogramja és erőforrás-beosztása tekintetében azáltal, hogy többéves munkaprogramot, többéves személyzeti politikai tervet és többéves IT-stratégiai tervet dolgoz ki; ezen túlmenően megjegyzi, hogy a hivatalnak 2010 óta IT-stratégiai terve van, amelyet évente felülvizsgálnak és naprakésszé tesznek;

                  15.

                  hangsúlyozza a hivatal feladatainak fontosságát, és üdvözli hatékony működését, amelyről a Halászati Bizottság is meggyőződhetett a hivatalban tett 2010. júniusi, valamint 2012. október 29–30-i látogatásán; feljegyzi, hogy a bizottság 2012. október 29–30-i látogatásán olyan lényegi kérdéseket vitattak meg, mint például a „regionális ellenőrzési területek” létrehozása európai többletérték-teremtés érdekében;

         Belső ellenőrzés

                  16.

                  üdvözli a hivatal kezdeményezését, hogy 2008-ban kialakított egy belső ellenőrzési feladatkört, amelynek célja a hivatal ügyvezető igazgatójának és vezetőségének a belső ellenőrzési rendszerrel, a kockázatértékeléssel és a belső pénzügyi ellenőrzéssel kapcsolatos támogatása és tanácsokkal való ellátása; megjegyzi, hogy a hivatal a belső ellenőrzési részlegén nem alkalmaz teljes munkaidőben belső ellenőr munkatársat, hanem a lisszaboni Európai Tengerészeti Biztonsági Ügynökséggel (EMSA) közösen veszi igénybe ezt a szolgáltatást; nyugtázza, hogy ennek céljából 2008. június 17-én megállapodás született a szolgáltatás feltételeiről a hivatal és az EMSA között;

                  17.

                  tudomásul veszi a hivatal belső ellenőrzési szolgálatától, hogy a hivatal felülvizsgálta mind belső ellenőrzési standardjának végrehajtását (2008), mind pedig annak első nyomon követését (2009); tudomásul veszi, hogy a hivatal szerint az ajánlásokat megfelelően és hatékonyan végrehajtották;

                  18.

                  tudomásul veszi, hogy 2011-ben a belső ellenőrzési részleg (IAC) az ügyvezető igazgató külön kérésére a bérek kifizetésére korlátozott ellenőrzést végzett, hogy felmérje a bérkifizetési ciklus belső ellenőrzését, különös tekintettel a kifizetési akták dokumentálására; tudomásul veszi a belső ellenőrzési szolgálattól (IAS) (12), hogy a belső ellenőrzési részleg (IAC) egy, a hivatal leltári vagyontárgyainak kezelésére összpontosító ellenőrzést is elvégzett, hogy az ügyvezető igazgató független, helybenhagyó véleményt kapjon a vagyontárgyak nyilvántartására vonatkozó belső ellenőrzési rendszer megfelelő és hatékony alkalmazásáról;

                  19.

                  az éves tevékenységi jelentésből tudomásul veszi, hogy a belső ellenőrzési szolgálat (IAS) a 2010-2012-es stratégiai tervvel összhangban ellenőrizte a hivatal költségvetésének végrehajtását, valamint 2010-ben informatikai kockázatértékelést végzett;

                  20.

                  tudomásul veszi, hogy 2011-ben az IAS elvégezte a „kapacitáskiépítés – képzés és fejlesztés” vizsgálatát, hogy felmérje ezt és az ügyvezető igazgatót, illetve a vezető testületet független módon biztosítsa arról, hogy a „kapacitáskiépítés – képzés és fejlesztés” terén a belső ellenőrzési rendszert megfelelően és hatékonyan alkalmazzák;

                  21.

                  tudomásul veszi a belső ellenőrzési szolgálattól (IAS), hogy a belső ellenőrzési részleg (IAC) elvégezte az ügynökség belső ellenőrzési standardjai végrehajtásának teljes körű ellenőrzését is;

                  22.

                  megjegyzi, hogy az IAS-t 2011. októberben felkérték, hogy ismertesse a helyzetet és az IAS 2013–2015-ös stratégiai tervét a hivatal vezetőségének;

                  23.

                  tudomásul veszi a hivatal belső ellenőrzési szolgálatától, hogy a hivatal 2011-ben kinevezte a belső ellenőrzési koordinátort és belső iránymutatásokat dolgozott ki a kockázatkezelést illetően, ideértve a belső ellenőrzési rendszer rendszeres felülvizsgálatának eljárását és a hivatal kockázat-nyilvántartását; mindazonáltal sürgeti a hivatalt, hogy tájékoztassa a mentesítésért felelős hatóságot az e tekintetben tett további lépésekről és az elért eredményekről;

                  24.

                  elismeri, hogy a hivatal az alábbi területeken megtette a szükséges intézkedéseket:

                              —

                              a megbízott, engedélyezésre jogosult tisztviselők hozzáférési jogai az ABAC-hoz,

                              —

                              kifizetési csúszások,

                              —

                              a kivételek központi jegyzékének kidolgozása és a kivételek kezelése,

                        rámutat, hogy az IAS két fontos ajánlása, nevezetesen a megbízott, engedélyezésre jogosult tisztviselők ABAC-hozzáférési jogainak kiigazítása és a kivételek kezelésére vonatkozó stratégia, illetve a kivételek központi jegyzékének kidolgozása és alkalmazása az IAS szerint lezártnak tekinthető;

                  25.

                  tudomásul veszi a hivatal nyomonkövetési jelentéséből (13), hogy a kivételekről szóló jelentéstételt illetően minden munkafolyamatot dokumentáltak, és a legtöbb folyamat esetében már rendelkezésre állnak ellenőrzőlisták, a tranzakciók során minden egyes résztvevő szerepe és feladatköre világosan meg van határozva, és ez – a kivételek időben történő jelentésével együtt – garantálja az esetleges rendellenességek megfelelő feldolgozását;

                  26.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (14) állásfoglalására.

         (1)  HL C 388., 2012.12.15., 86. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 128., 2005.5.21., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 169. o.

         (7)  2011. évi éves beszámoló, 2012. június, 26. o.

         (8)  Éves tevékenységi jelentés a 2011. évről, 125. o.

         (9)  2011. évi végleges éves beszámoló, 2012. június, 27. o.

         (10)  2011. évi éves beszámoló, 2012. június, 18. o.

         (11)  Éves tevékenységi jelentés a 2011. évről, 122. o.

         (12)  Éves jelentés belső tevékenységekről, 2011., 4. o.

         (13)  A Közösségi Halászati Ellenőrző Hivatal (EFCA) jelentése az Európai Parlament 2012. május 10-i határozatában szereplő ajánlások tükrében hozott intézkedésekről, 5. oldal.

         (14)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2013/556/EU: Az Európai Parlament határozata ( 2013. április 17. ) az Európai Elektronikus Hírközlési Szabályozók Testülete 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai Elektronikus Hírközlési Szabályozók Testülete 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/165

         AZ EURÓPAI PARLAMENT HATÁROZATA
   (2013. április 17.)
   az Európai Elektronikus Hírközlési Szabályozók Testülete 2011-es pénzügyi évre szóló költségvetésének végrehajtására vonatkozó mentesítésről
   (2013/556/EU)
   AZ EURÓPAI PARLAMENT,

               —

               tekintettel az Európai Elektronikus Hírközlési Szabályozók Testülete 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Elektronikus Hírközlési Szabályozók Testülete 2011-es pénzügyi évre vonatkozó éves beszámolójáról szóló jelentésére, a testület válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet (3) hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 208. cikkére,

               —

               tekintettel az Európai Elektronikus Hírközlési Szabályozók Testületének (BEREC) és Hivatalának létrehozásáról szóló, 2009. november 25-i 1211/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0066/2013),

               1.

               mentesítést ad az az Európai Elektronikus Hírközlési Szabályozók Testületének igazgatója számára a testület 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Elektronikus Hírközlési Szabályozók Testülete igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 8. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 337., 2009.12.18., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Elektronikus Hírközlési Szabályozók Testülete 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Elektronikus Hírközlési Szabályozók Testülete 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Elektronikus Hírközlési Szabályozók Testülete 2011-es pénzügyi évre vonatkozó éves beszámolójáról szóló jelentésére, a testület válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet (3) hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 208. cikkére,

                  —

                  tekintettel az Európai Elektronikus Hírközlési Szabályozók Testületének (BEREC) és Hivatalának létrehozásáról szóló, 2009. november 25-i 1211/2009/EK európai parlamenti és tanácsi rendeletre (4) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre, (5) és különösen annak 94. cikkére,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0066/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Elektronikus Hírközlési Szabályozók Testülete (a továbbiakban: „testület”) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel az Európai Elektronikus Hírközlési Szabályozók Testülete (BEREC) Hivatalának székhelyéről (6) a tagállamok kormányainak képviselői által 2010. május 31-én közös megegyezéssel elfogadott 2010/349/EU határozatnak megfelelően a BEREC hivatalának székhelye Rigában, Lettországban van; mivel a székhelyére vonatkozó megállapodást 2011. február 24-én aláíró hivatal 2011 során lett teljesen működőképes és 2011. szeptember 12-én nyerte el pénzügyi függetlenségét;

                  C.

                  mivel a testület teljes költségvetése a 2011-es költségvetési évben 1 178 785,60 EUR-t tett ki, amit teljes egészében uniós hozzájárulásból finanszíroztak (7);

         Költségvetési és pénzgazdálkodás

                  1.

                  emlékeztet, hogy az Unió kezdeti hozzájárulása a testület költségvetéséhez 2011-ben 1 178 785,60 EUR-t tett ki; megjegyzi, hogy ez volt az első év, amely során a testület pénzügyi tekintetben autonóm volt;

                  2.

                  tudomásul veszi a Számvevőszék megállapítását, mely szerint a hivatal 2011-es költségvetése (amelyet az igazgató bizottság elfogadott) csak címek és alcímek szerint különíti el az előirányzatokat, de ezek nem oszlanak tovább jogcímcsoportokra és jogcímekre, így a helyzet ellentmond az egyediség (specifikáció) elvének; tudomásul veszi a hivatal válaszát, mely szerint 2012-es költségvetése már jogcímcsoportokra és jogcímekre is le van bontva;

                  3.

                  a hivatal éves beszámolója alapján megállapítja, hogy az előirányzatok teljesítési aránya 63,4 %, míg a kifizetések az összes kezelt előirányzat 70,1 %-át (illetve a rendelkezésre álló előirányzatok 44,5 %-át) tették ki;

         Előirányzatok átvitele

                  4.

                  aggodalommal veszi tudomásul, hogy a Számvevőszék 21 olyan esetet vett észre – összesen 94 120 EUR összegig –, amelyben a 2012-re átvitt előirányzatok nem feleltek meg a törvényes kötelezettségvállalásoknak, tehát amelyben az átvitelek ennélfogva szabálytalanul történtek;

                  5.

                  elfogadja a hivatal magyarázatát, mely szerint a kezdeti szakaszban nehéz volt az átviteleket helyesen előrejelezni, és hogy jelenleg a költségvetés végrehajtásának szigorú figyelemmel követése zajlik; tudomásul veszi a hivatal megjegyzését, mely szerint a fel nem használt kötelezettségvállalások visszavonása érdekében 2012 végére voltak várhatóak az utasítások és a releváns információ; kéri a hivatalt, hogy jelentse a mentesítésért felelős hatóságnak, hogy ez így történt-e;

         Belsőkontroll-előírások

                  6.

                  felhívja a hivatal figyelmét a Számvevőszék megállapítására, mely szerint a hivatal nem fogadott el és nem hajtott végre minden belsőkontroll-előírást, különösképpen nem vezetett be központi számlanyilvántartást, sem központi jegyzéket a kivételekről;

                  7.

                  tudomásul veszi a hivatal kijelentését, mely szerint a belsőkontroll-előírások végrehajtásának jelenlegi terve a különböző előírások végrehajtásának határideje meghatározásával jár 2011. novembertől 2013. januárig; megjegyzi, hogy a számlák nyilvántartása és a kivételek jegyzékbe vétele 2012. június 18. óta végrehajtásra kerül, ami befolyásolja 2012-ben a többi nyilvántartást is, és hogy az erre vonatkozó adminisztratív utasítások előkészítése folyamatban van; kéri a hivatalt, hogy tájékoztassa a mentesítésért felelős hatóságot az e tekintetben elért haladásról;

         Munkaerő-felvételi eljárások

                  8.

                  tudomásul veszi a Számvevőszék megállapítását, hogy javítani kell a munkaerő-felvételi eljárások átláthatóságán; tudomásul veszi a hivatal válaszát, mely szerint a Számvevőszék megállapításaira reagálva 2012. júniusban felfrissítette a munkaerő-felvételi eljárásokat illető iránymutatásait; felszólítja a hivatalt, hogy folytassa az ügy érdekében kifejtett munkáját, és a megtett lépésekről számoljon be a mentesítésért felelős hatóságnak; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  9.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (8) állásfoglalására.

         (1)  HL C 388., 2012.12.15., 8. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 337., 2009.12.18., 1. o.

         (5)  HL L 357., 2002.12.31., 72. o.

         (6)  HL L 156., 2010.6.23., 12. o.

         (7)  A BEREC Hivatalának 2011-es éves beszámolója, 29. oldal.

         (8)  Elfogadott szövegek, P7 TA(2013)0134 (lásd e Hivatalos Lap 374. oldalát).